شه‌فه‌ق نيوز/ پۆليس عراقى، باس له‌ كوشيان ئه‌فسه‌ريگ و كارمه‌نديگ له‌ ئاسايش كرد له‌ ئه‌نجام روێ وه‌ڕوێ بوينه‌وه‌يگ چه‌كدارى وه‌ل گرووپيگ بازرگانيكه‌ر وه‌ مادده‌يل هووشبه‌ر له‌ پاريزگاى به‌سره‌ له‌ پاين باشوور عراق.
له‌و باوه‌ته‌و، سه‌رچه‌وه‌يگ له‌ پۆليس ئه‌را شه‌فه‌ق نيوز وت: ئه‌فسه‌ريگ وه‌ پله‌ى نه‌قيب و كارمه‌نديگ له‌ نويسينگه‌ى دژه‌ مادده‌يل هووشبه‌ر له‌ قه‌زاى "ئه‌بى خه‌سيب" كوشيانه‌و مفه‌وزيگيش له‌ پۆليس زه‌خمدار بويه‌ له‌ جه‌نگيگ چه‌كدارى له‌ناونى هيزه‌يل ئه‌منى و بازرگانيكه‌ره‌يل وه‌ مادده‌ى هووشبه‌ر.
